October (ალბომი)

October — ირლანდიური როკ-ჯგუფ U2-ს მეორე სტუდიური ალბომი, რომელიც გამოვიდა 1981 წლის 12 ოქტომბერს, ლეიბლზე Island Records. შთაგონებული ჯგუფის წევრების, ბონოს, The Edge-ის და ლარი მალენის მონაწილეობით ქრისტიანულ გაერთიანებაში „Shalom Fellowship“, ალბომი შეიცავს ბევრ სულიერ და რელიგიურ თემას. მონაწილეობას ასეთ ჯგუფში მოჰყვა ის, რომ U2 განიხილავდა დაშლის შესაძლებლობას, ვინაიდან ქრისტიანული სარწმუნოების და როკ-ენ-როლური ცხოვრების სტილს შორის განსხვავებები იყო. 1981 წლის თებერვალში, ტურნეს Boy დასრულების შემდეგ, ჯგუფმა დაიწყო October-ზე მუშაობა და სტუდიაში 1981 წლის ივლისში შევიდა. ისევე, როგორც Boy-ს შემთხვევაში, ჩაწერა მიმდინარეობდა Windmill Lane Studios-ში, სტივ ლილიუაიტის თანაშემწეობით. სესიები გართულდა, როდესაც ბონომ დაკარგა ჩემოდანი მომავალი სიმღერების ტექსტებით, რის გამოც, დისკზე მუშაობის სასწრაფოდ დასრულების მიზნით, ახალი ტექსტები სწრაფად დაიწერა. October-ის გამოსვლას 1981 წლის ივლისში წინ უსწრებდა სინგლი „Fire“, ხოლო მეორეს, „Gloria“-ს გამოჩენა დაემთხვა ალბომის გამოსვლას. October-მა არაერთგვაროვანი შეფასებები მიიღო, ისევე, როგორც შეზღუდული რადიო-ეთერი. 2008 წელს გამოვიდა მისი რემასტერი, დამატებითი დისკით. 1981 წლის თებერვალში, ტურნეს Boy დროს U2-მ დაიწყო ახალ მასალაზე მუშაობა. იმ დროისთვის ბაჰამებზე, ტურნესგან შესვენების დროს უკვე ჩაიწერა „Fire“. October-ის ნაწილი დაიწერა მინეაპოლისის „First Avenue“-ში ხანგრძლივი რეპეტიციისას. მარტში, წარმატებული ამერიკული ტურნეს დროს, ბონოს ჩემოდანი დროებითი ტექსტებით და იდეებით დაიკარგა პორტლენდში (ორეგონი) გამოსვლისას. ახალ სიმღერებზე სამუშაოდ შეზღუდული დრო ჰქონდათ და ივლისში, Windmill Lane Studios-ში სესიების დაწყებისას მუსიკოსები მოუმზადებლები იყვნენ, რის გამოც ბონომ ტექსტები სწრაფად დაწერა. სტივ ლილიუაიტი, სადებიუტო Boy-ს პროდიუსერი, ამბობდა, რომ სესიები იყო „სრულიად ქაოსური და შეშლილი.“ ბონო ამბობდა: „მახსოვს, თუ რა სირთულით ჩაიწერა. მახსოვდა, როგორ ვწერდი ტექსტებს პირდაპირ მიკროფონთან. სტუდიაში სამუშაოდ კი საათში 50 გირვანქა სტერლინგს ვიხდიდით, რაც ასევე ართულებდა. ლილიუაიტი სტუდიაში დაქროდა...შესანიშნავად გაუმკლავდა. ირონიულია, რომ ალბომი მშვიდია, მიუხედავად იმისა, რომ დაძაბულ პერიოდში იწერებოდა. თავდაპირველად იგი ბევრს არ მოეწონა, მაშინ ამ მოვლენის ასახსნელად ვიყენებდი სიტყვას „გახარება“, ვინაიდან ვიცოდი, რომ ბევრი ალბომს შეგნებულად ეწინააღმდეგებოდა. ძლიერი სიტყვაა, სასიამოვნო წარმოსათქმელია. უფრო მეტად მნიშვნელოვანია, ვიდრე „მოდი და იცეკვე, გოგონა“. ვფიქრობ, October ისეთ მუსიკალურ სფეროებს ეხება, რომელსაც ბევრი როკ-ჯგუფი ერიდება. როდესაც ალბომს ვუსმენ, მაგალითად, „Tomorrow“-ს, ჩემზე მოქმედებს.“ ჩემოდანი საბოლოოდ იპოვეს 2004 წლის ოქტომბერში და ბონომ აღნიშნა, რომ ეს „მოწყალების ნიშანი“ იყო. Boy-ს დროს ლილიუაიტი ლარი მალენის საკრავებს იწერდა Windmill Lane-ის მისაღების დერეფანში, თუმცა ამჯერად ისინი სტუდიაში გადაიტანეს, რაც, სტივის აზრით, იყო „ერთ-ერთი, რამაც არ იქონია შედეგი“. ალბომში ყურადღება გამახვილებულია რელიგიასა და სულიერებაზე, განსაკუთრებით სიმღერებში „Gloria“ (რომელშიც ლათინურად ჟღერს „Gloria, in te domine“ ), „With a Shout (Jerusalem)“ და „Tomorrow“. ალბომზე საუბრისას 2005 წელს ბონომ განაცხადა: „წარმოიდგენთ, რომ მეორე ალბომი - რთულად შესაქმნელი - ღმერთის შესახებ არის?“. სიმღერებში ძირითადად გამოიყენება რიფებზე დაფუძნებული სტილისტიკა, რისი მაგალითიც არის „Gloria“ და „Rejoice“, მაგრამ ჯგუფის მუსიკალური პალიტრა სხვა მხრივაც გაფართოვდა. კერძოდ, The Edge იყენებს პიანინოს სიმღერებში „I Fall Down“, „Stranger In a Strange Land“, „Scarlet“ და „October“. „Tomorrow“, ბონოს დედის დატირება, შეიცავს ირლანდიურ სტვირს, რომელზეც უკრავს ვინი კილდაფი (მოგვიანებით – In Tua Nua-ს წევრი). „I Threw a Brick Through a Window“ იყო ჯგუფის ერთ-ერთი პირველი სიმღერა, რომელშიც გამოკვეთილად ჟღერდა ლარი მალენის დასარტყმელი საკრავები, ხოლო „Gloria“-ში ყურადღება გამახვილებულია ბასისტ ადამ კლეიტონის გიტარაზე - ზოგადად შესრულების სამი სტილით (სიმღერის დიდ ნაწილში გამოიყენება მედიატორი, The Edge-ის თითებიანი სოლო სლაიდზე და „slap & pop“ სტილის სოლო დასასრულისკენ). „Is That All?“-ში გამოიყენება რიფი სიმღერიდან „Cry“, რომელიც საკონცერტო ვერსიებში ხსნიდა „The Electric Co.“-ს. October გამოვიდა 1981 წლის 12 ოქტომბერს. ალბომის ორივე სინგლი, „Fire“ და „Gloria“, უფრო ადრე, 1981 წლის ივლისსა და ოქტომბერში გამოვიდა. October-ის გამოცემის პერიოდში U2 უკვე განიხილავდა მუსიკალურ ვიდეოებს, როგორც შემოქმედების ნაწილს. რასაც დაემთხვა MTV-ს პოპულარობის ზრდა და მისი რადიოსთან კონკურენცია. ასეთ ფონზე ჯგუფისთვის მეიერტ ევისმა დუბლინში გადაიღო „Gloria“-ს ვიდეო. 2008 წელს გამოვიდა ალბომის რემასტერი, რომელშიც აგრეთვე შევიდა B-მხარეები და იშვიათი სიმღერები. ყველა ტექსტის ავტორი — ბონო; მუსიკა — U2. ყველა სიმღერის ავტორი — U2. ბონო – ვოკალი The Edge – გიტარა, ვოკალი ადამ კლეიტონი – ბას გიტარა ლარი მალენი – დასარტყმელი საკრავები, პერკუსია ინფორმაცია ალბომის შესახებ U2.com-ზე ↑ Flanagan (1995), pp. 46–48 ↑ Keller, Martin. (4 August 1999) Young Spuds in a Longhorn Daze. City Pages. Village Voice Media. ციტირების თარიღი: 16 November 2009. ↑ 3.0 3.1 McCormick (2006), pp. 113–120 ↑ Rose, Joseph. (22 March 2016) How U2, a Portland bar and a missing briefcase altered music history (photos). OregonLive.com. Advance Internet. ციტირების თარიღი: 31 March 2016. ↑ McGee (2008) pp. 46–47 ↑ Savage, Mark. (18 July 2008) U2's producer reveals studio secrets. BBC News. BBC. ციტირების თარიღი: 24 December 2016. ↑ U2 at the RDS. U2 Magazine, No. 2 (1 February 1982). დაარქივებულია ორიგინალიდან — 17 ივლისი 2011. ციტირების თარიღი: 5 November 2007. ↑ „U2 lyrics returned after 23 years“. BBC News. 22 October 2004. ციტირების თარიღი: 20 May 2010. ↑ Lillywhite, Steve (29 June 2005). „The U2 I Know“. Hot Press. 29 (12). ციტირების თარიღი: 19 July 2017. ↑ Wenner, Jann (3 November 2005). „Bono on the Records“. Rolling Stone: 60. ↑ News: Transcript: U2's Rock and Roll Hall of Fame Induction Speeches ↑ McGee (2008), p. 76 ↑ October (1981). U2.com. Live Nation. დაარქივებულია ორიგინალიდან — 3 ივლისი 2018. ციტირების თარიღი: 10 August 2011.